मंगल ग्रह
मंगल ग्रह की पहली सफल उड़ान १४-१५ जुलाई १९६५ को नासा द्वारा भेजी गई मेरिनर ४ थी। १४ नवम्बर १९७१ को मेरिनर ९, पहला अंतरिक्ष यान बना जिसने किसी अन्य ग्रह की परिक्रमा के लिए मंगल के चारों ओर की कक्षा में प्रवेश किया। दो सोवियत यान, २७ नवम्बर १९७१ को मार्स २ और ३ दिसम्बर को मार्स ३, सतह पर सफलतापूर्वक कदम रखने वाली पहली वस्तुएं थी, परन्तु उतरने के चंद सेकंडों के भीतर ही दोनों का संचार बंद हो गया। १९७५ में नासा ने वाइकिंग कार्यक्रम की शुरूआत की, जिसमें दो कक्षीय यान शामिल थे, प्रत्येक में एक एक लैंडर थे और दोनों लैंडर १९७६ में सफलतापूर्वक नीचे उतरे थे। वाइकिंग १ छः वर्ष के लिए और वाइकिंग २ तीन वर्ष के लिए परिचालक बने रहे। वाइकिंग लैंडरों ने मंगल के जीवंत परिदृश्य प्रसारित किये, और इस यान ने सतह को इतनी अच्छी तरह से प्रतिचित्रित किया है कि यह छवियाँ प्रयोग में बनी रहती है।
पद्माकर विष्णु वर्तक
सन् १९५९ से डॉ॰ वर्तक को आध्यात्मिक अनुभव प्राप्त होने लगे। बाद में योगाभ्यास के चामत्कारिक परिणाम भी सामने आने लगे। योग समाधि द्वारा १० अगस्त १९७५ को उन्होंने मंगल ग्रह का जायजा लिया और अपने सभी अनुभवों को लिखित रूप में प्रकाशित करवाया। २१ जुलाई १९७६ को व्हायकिंग १ द्वारा उनके प्रकाशित २१ अनुभवों में से २० सही निकले। मंगल पर प्राचीन काल में पानी तथा शैवाल था, यह कथन १९९७ में पाथ फाइंडर द्वारा और २००४ में स्पिरीट द्वारा सत्य सिद्ध हुआ। मंगल ग्रह का समाधि द्वारा जायजा लेने का दूसरा प्रयोग १९७६ में किया गया; वह भी सत्य सिद्ध हुआ। १९७७ में बृहस्पति ग्रह का जायजा लिया। उसके फलितार्थ भी वायेजर यान द्वारा सत्य सिद्ध हुए। १९८० में उन्हें हमारे निकट की सूर्यमाला के एक ग्रह पर मनुष्य की प्रतीति हुई। अपनी इन समाधिगत यात्राओं एवं अनुभवों का विवरण उन्होंने 'My Scientific Experiments in Yoga' नामक आलेख में विस्तार से लिखा है।